Document ID: 31994R3380

ΚΑΝΟΝΙΣΜΟΣ (ΕΚ) αριθ. 3380/94 ΤΟΥ ΣΥΜΒΟΥΛΙΟΥ
της 22ας Δεκεμβρίου 1994
σχετικά με το άνοιγμα και τον τρόπο διαχείρισης των ποσοστώσεων για ορισμένα μεταποιημένα γεωργικά προϊόντα καταγωγής Ουγγαρίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη 7
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών, αφενός, και της Δημοκρατίας της Ουγγαρίας, αφετέρου (()), άρχισε να ισχύει την 1η Φεβρουαρίου 1994 7
ότι στον κανονισμό (ΕΚ) αριθ. 3448/93 του Συμβουλίου της 6ης Δεκεμβρίου 1993 για τον καθορισμό του καθεστώτος συναλλαγών που εφαρμόζεται για ορισμένα εμπορεύματα προερχόμενα από τη μεταποίηση γεωργικών προϊόντων (()), η διατύπωση «μεταβλητά στοιχεία» έχει αντικατασταθεί από τη διατύπωση «γεωργικά στοιχεία» 7 ότι στο άρθρο 7 παράγραφος 2 του κανονισμού αυτού καθορίζεται η διαδικασία έγκρισης των λεπτομερειών εφαρμογής σχετικά με τον προσδιορισμό και τη διαχείριση των μειώσεων του γεωργικού στοιχείου της φορολογικής επιβάρυνσης στο πλαίσιο της προτιμησιακής συμφωνίας 7
ότι στο πρωτόκολλο αριθ. 3 της ευρωπαϊκής συμφωνίας προβλέπονται μειώσεις των δασμών, του σταθερού κυρίως τμήματος της φορολογικής επιβάρυνσης, οι οποίες εφαρμόζονται για τα εμπορεύματα του πίνακα 1 του παραρτήματος ΙΙ του εν λόγω πρωτοκόλλου στο πλαίσιο των δασμολογικών ποσοστώσεων που αναφέρονται στον πίνακα 1 του παραρτήματος Ι του ιδίου πρωτοκόλλου 7 ότι θα πρέπει να προσδιοριστούν τα σταθερά στοιχεία καθώς και οι κανόνες διαχείρισης των εν λόγω δασμολογικών ποσοστώσεων που θα ισχύουν από το 1995,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από 1ης Ιανουαρίου 1995, τα εμπορεύματα καταγωγής Ουγγαρίας που απαριθμούνται στο παράρτημα του παρόντος κανονισμού υπόκεινται σε δασμολογικές μειώσεις εντός των ορίων των δασμολογικών ποσοστώσεων και σύμφωνα με τους προβλεπόμενους στο εν λόγω παράρτημα όρους.
2. Για τους σκοπούς του παρόντος κανονισμού, ως «εμπορεύματα καταγωγής» νοούνται όσα πληρούν τους όρους του πρωτοκόλλου αριθ. 4 της ευρωπαϊκής συμφωνίας.
Άρθρο 2
1. Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και μπορεί να λαμβάνει κάθε χρήσιμο διοικητικό μέτρο για την εξασφάλιση αποτελεσματικής διαχείρισης.
2. Όταν εισαγωγέας υποβάλλει σε κράτος μέλος διασάφηση θέσης σε ελεύθερη κυκλοφορία μαζί με αίτηση για προτιμησιακή μεταχείριση εμπορεύματος καλυπτόμενου από τον παρόντα κανονισμό και εφόσον η διασάφηση γίνει δεκτή από τις τελωνειακές αρχές, το συγκεκριμένο κράτος μέλος προβαίνει με κοινοποίηση στην Επιτροπή, σε ανάληψη από τη σχετική ποσόστωση, ποσότητας αντίστοιχης των αναγκών του.
Οι αιτήσεις ανάληψης, με αναγραφή της ημερομηνίας αποδοχής των εν λόγω διασαφήσεων, πρέπει να διαβιβάζονται χωρίς καθυστέρηση στην Επιτροπή.
Οι αναλήψεις εγκρίνονται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους, στο μέτρο που το διαθέσιμο υπόλοιπο το επιτρέπει.
3. Όταν το κράτος μέλος δεν χρησιμοποιήσει τις αναληφθείσες ποσότητες, τις επιστρέφει μόλις αυτό είναι δυνατόν στην αντίστοιχη ποσόστωση.
4. Εάν οι ζητούμενες ποσότητες υπερβαίνουν το διαθέσιμο υπόλοιπο της ποσόστωσης, η χορήγηση γίνεται prorata των αιτήσεων. Τα κράτη μέλη ενημερώνονται από την Επιτροπή για τις πραγματοποιούμενες αναλήψεις.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1994.

Labels: 3
18
17
6